sagorsarker/bangla-wikipedia huggingface dataset:
এরল হান্ট

এরল অ্যাশটন ক্লেয়ারমোর হান্ট (; জন্ম: ৩ অক্টোবর, ১৯০৫ - মৃত্যু: ২৬ জুন, ১৯৬১) ত্রিনিদাদ ও টোবাগোর পোর্ট অব স্পেনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশ নিয়েছেন তিনি।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ত্রিনিদাদ ও টোবাগো দলের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্বে ছিলেন। এছাড়াও, ডানহাতে ব্যাটিংয়ে পারদর্শীতা দেখিয়েছেন এরল হান্ট।
১৯২৮ থেকে ১৯৩৪ সময়কালে ত্রিনিদাদ ও টোবাগো দলের পক্ষে প্রথম-শ্রেণীর ক্রিকেট খেলেন তিনি। ১১ জানুয়ারি, ১৯৩০ তারিখে ইংল্যান্ডের বিপক্ষে টেস্ট অভিষেক ঘটে এরল হান্টের। ব্রিজটাউনের কিংস্টন ওভালে অনুষ্ঠিত সিরিজের প্রথম খেলায় ইংল্যান্ডের পক্ষে এফএসজি ক্যালথর্প, ডব্লিউ ভোস এবং ওয়েস্ট ইন্ডিজের পক্ষে এফআই ডি কেয়ার্স, জিএ হ্যাডলি, ইএসি হান্ট, জেইডি সিলি, এডউইন সেন্ট হিল এবং এলএ ওয়ালকটের একযোগে টেস্ট অভিষেক ঘটেছিল। এ সিরিজেই তিনি তার খেলোয়াড়ী জীবনের সর্বমোট তিন টেস্টে অংশগ্রহণ করার সুযোগ পেয়েছিলেন।
২৬ জুন, ১৯৬১ তারিখে ৫৬ বছর বয়সে ত্রিনিদাদ ও টোবাগোর পোর্ট অব স্পেনে তার দেহাবসান ঘটে।
মুসা ওয়াগে

মুসা ওয়াগে (জন্ম: ৪ অক্টোবর ১৯৯৮) হলেন সেনেগালের একজন পেশাদার ফুটবলার, যিনি স্পেনীয় ক্লাব বার্সেলোনা এবং সেনেগাল জাতীয় দলের হয়ে একজন রাইট ব্যাক হিসেবে খেলেন।
ওয়াগে বেলজিয়ামের ক্লাব "কেএসি ইউপেন" এর হয়ে তার পেশাদার ক্যারিয়ার শুরু করেন ২০১৬ সালে। ২০১৮ সালে তিনি বার্সেলোনার দ্বিতীয় দল বার্সেলোনা বি তে যোগ দেন। ২০১৯ সালে তিনি বার্সেলোনা মূল দলের সাথে সংযুক্ত হন।
ওয়াগে "২০১৫ ফিফা অনূর্ধ্ব-২০ বিশ্বকাপ" এ ৪র্থ স্থান অধিকারী সেনেগাল অনূর্ধ্ব-২০ দলের একজন সদস্য ছিলেন। ২০১৭ সালের ২৩শে মার্চ তারিখে, নাইজেরিয়ার বিরুদ্ধে খেলার মাধ্যমে সেনেগাল জাতীয় দল এ ওয়াগের অভিষেক হয়। রাশিয়ায় অনুষ্ঠিত ২০১৮ ফিফা বিশ্বকাপে জাপান এর বিপক্ষে গোল করার মাধ্যমে ওয়াগে বিশ্বকাপে সর্বকনিষ্ঠ আফ্রিকান গোলদাতার খেতাব অর্জন করেন। ওয়াগে ২০১৯ সালে অনুষ্ঠিত আফ্রিকা কাপ অব নেশন্স এ রানার-আপ হওয়া সেনেগাল জাতীয় দলের সদস্য ছিলেন।
ইউসুফ সাবালি

ইউসুফ সাবালি (জন্ম: ৫ মার্চ ১৯৯৩) হলেন সেনেগালের একজন পেশাদার ফুটবলার, যিনি ইউএইর ক্লাব শাবাব আল-আহলি হতে তুর্কি ক্লাব বুরাস্পোরে ধারে এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।
আইয়ুব আল কাবি

আইয়ুব আল কাবি () জন্ম: ২৬ জুন ১৯৯৩) হলেন মরক্কোর একজন পেশাদার ফুটবলার, যিনি মরক্কোর ক্লাব রেনাইসেন্স স্পোর্তিভ দে বেরকানে এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। এছাড়াও তিনি মাঝে মাঝে একজন উইঙ্গার হিসেবেও খেলে থাকেন। তিনি সিএইচএএন ২০১৮-এর সর্বোচ্চ গোলদাতা ছিলেন, যেখানে তিনি তার জন্মভূমিতে ৯টি গোল করেছিলেন; এর ফলে তিনি উক্ত প্রতিযোগিতায় রেকর্ড গড়েন। পূর্বে সিএইচএএন ২০০৯-এ গাম্বিয়ার গিভেন সিঙ্গুলুমা সর্বোচ্চ গোলদাতায় পরিণত হয়েছিলেন, যেখানে তিনি ৫টি গোল করেছিলেন।
লিবিয়ার বিরুদ্ধে সেমি-ফাইনালে দুটি গোল করার পর, মরক্কো আফ্রিকান নেশন্স চ্যাম্পিয়নশিপে প্রথমবারের মতো ফাইনালে উঠে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
আজিজ বুহাদ্দুজ

আজিজ বুহাদ্দুজ (জন্ম: ৩০ মার্চ ১৯৮৭) হলেন মরক্কোর একজন পেশাদার ফুটবলার, যিনি জার্মান ক্লাব এফসি সেন্ট পাউলি এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
ভারতীয় প্রযুক্তিবিদ্যা প্রতিষ্ঠান ইন্দোর

ভারতীয় প্রযুক্তিবিদ্যা প্রতিষ্ঠান ইন্দোর বা ইন্ডিয়ান ইনস্টিটিউট অব টেকনোলজি ইন্দোর (আইআইটি ইন্দোর বা আইআইটিআই), হল মধ্যপ্রদেশ রাজ্যে অবস্থিত, ২০০৯ সালে ভারত সরকার কর্তৃক প্রতিষ্ঠিত প্রযুক্তি প্রতিষ্ঠানগুলির মধ্যে একটি। এটি আটটি নতুন ইন্ডিয়ান ইনস্টিটিউট অব টেকনোলজি (আইআইটি) এর মধ্যে একটি। এটি ইনস্টিটিউট অব টেকনোলজি (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক প্রতিষ্ঠিত, যা এই আটটি আইআইটি এবং বেনারস হিন্দু বিশ্ববিদ্যালয়কে আইআইটি'তে রূপান্তরিত করেছে। এই আইনটি ২৪শে মার্চ ২০১১ সালে লোকসভায় এবং ৩০শে এপ্রিল ২০১২ তারিখে রাজ্যসভায় পাস হয়। ফেব্রুয়ারি ২০০৯ এ ভারতের তৎকালীন এইচআরডি মন্ত্রী অর্জুন সিং আইআইটি ইন্দোরের ভিত্তিপ্রস্তর স্থাপন করেন, যা মধ্যপ্রদেশের ইন্দোর শহরের কাছেই সিমরোলের স্থায়ী ক্যাম্পাসে অবস্থিত। ২০০৯-১০ থেকে প্রতিষ্ঠানটি আইআইটি মুম্বাই-এর তত্ত্বাবধানে দেবী অহল্যা বিশ্ববিদ্যালয়ে ইনস্টিটিউট অব ইঞ্জিনিয়ারিং অ্যান্ড টেকনোলজি -এর একটি অস্থায়ী ক্যাম্পাসে কাজ শুরু করে। আইআইটি ইন্দোরের প্রথম ব্যাচটি ২০১৩ সালে স্নাতক ডিগ্রি লাভ করে এবং প্রতিষ্ঠানটি তা উদ্‌যাপন করে। ৮ই জুন ২০১৩ সালে তার প্রথম সমাবর্তন উৎসব হয়। আইআইটি ইন্দোর- এর স্থায়ী ক্যাম্পাসটি সিমরোলে অবস্থিত, যা ইন্দোর শহরের থেকে প্রায় ২৫ কিলোমিটার দূরে। জানুয়ারী ২০১৬ সাল থেকে, প্রতিষ্ঠানটি শুধুমাত্র সিমরোলের স্থায়ী ক্যাম্পাসে কাজ করছে।
আইআইটি কাউন্সিলের আওতায় আইআইটি কাউন্সিল দ্বারা কেন্দ্রীয়ভাবে পরিচালিত এটি ভারতের সর্বোচ্চ সংস্থা। মানব সম্পদ ও উন্নয়ন মন্ত্রী, ভারত সরকার এই কাউন্সিলের চেয়ারম্যান। প্রতিটি প্রতিষ্ঠানের সার্বিক প্রশাসন ও নিয়ন্ত্রণের জন্য একটি বোর্ড অফ গভর্নরস রয়েছে।
প্রতিষ্ঠানের প্রধান, ডিন এবং পূর্ণ সময়ের অধ্যক্ষ নিয়ে গঠিত সেনেটটি এপেক অ্যাকাডেমিক বডি যা প্রতিষ্ঠানের শিক্ষা নীতি নির্ধারণ করে। এটি সামগ্রিক পাঠক্রম, কোর্স, পরীক্ষা এবং ফলাফলগুলি নিয়ন্ত্রণ করে এবং অনুমোদন করে। সময়ে সময়ে উত্থাপিত নির্দিষ্ট একাডেমিক বিষয় নিয়ে আলোচনা করে নিযুক্ত কমিটি। প্রতিষ্ঠানের বিভিন্ন বিভাগের শিক্ষাদান, প্রশিক্ষণ ও গবেষণা কার্যক্রমগুলির মান বজায় রাখার জন্য পর্যায়ক্রমিক পর্যালোচনা করা হয়। প্রতিষ্ঠানের পরিচালক পদমর্যাদা পেয়ে থাকে প্রাক্তন সেনেট চেয়ারম্যান।।
বর্তমানে "আইআইটি ইন্দোর" সিমরোল এলাকায় খণ্ডভা রোডের স্থায়ী ক্যাম্পাসে অবস্থিত। আইআইটি ইন্দোর অক্টোবর ২০১৫ সালে দুটি ভাড়া করা ক্যাম্পাস থেকে সিমরোলের স্থায়ী ক্যাম্পাসের ৫১০ একর জমিতে স্থানান্তরিত হয়।
আইআইটি ইন্দোরের কেন্দ্রীয় গ্রন্থাগার অনলাইন তথ্য সম্পদ ব্যবহারে জোর দেয়। গ্রন্থাগারটি প্রায় ৩,৮০০ টি বৈদ্যুতিন পত্রিকা ব্যবহারের পাশাপাশি এসিএম ডিজিটাল লাইব্রেরী, আইইইই এক্সপ্লোরের ডিজিটাল লাইব্রেরী, সায়েন্স ডাইরেক্ট, ম্যাথসিসনেট, জেএসটিআর, সিজেফাইন্ডার, টেলর এবং ফ্রান্সিস, উইলি, স্প্রিংগার ইত্যাদির ডেটাবেসগুলিতে প্রবেশের সুযোগ দেয়। গ্রন্থাগারটিতে রয়েছে এয়ার কন্ডিশনার এবং ওয়াই-ফাই সক্রিয় রিডিং ভবন।
খালিদ বুতাইব

খালিদ বুতাইব (; জন্ম: ২৪ এপ্রিল ১৯৮৭) হলেন মরক্কোর একজন পেশাদার ফুটবলার, যিনি তুর্কি ক্লাব ইয়েনি মালাতায়াস্পোর এবং মরক্কো জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি ইয়েনি মালাতায়াস্পোরের হয়ে সুপার লিগে খেলেন।
বুতাইব ফ্রান্সে জন্মগ্রহণ করেছেন, তার বাবা-মা হচ্ছেন মরক্কোর বংশোদ্ভূত। পরবর্তীতে তিনি মরক্কোর হয়ে আন্তর্জাতিক পর্যায়ে প্রতিনিধিত্ব করার ইচ্ছা পোষণ করেন। তিনি ২০১৭ আফ্রিকা কাপ অফ নেশন্স বাছাইপর্বে কেপ ভের্দের বিরুদ্ধে ম্যাচের জন্য মরক্কো জাতীয় দল হতে সর্বপ্রথম ডাক পান। তিনি উক্ত দলের বিরুদ্ধে বদলি খেলোয়াড় হিসেবে খেলার মাধ্যমে অভিষেক করেন; উক্ত ম্যাচে মরক্কো ১–০ গোলে জয়লাভ করে।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
ভারতীয় প্রযুক্তিবিদ্যা প্রতিষ্ঠান পাটনা

ভারতীয় প্রযুক্তিবিদ্যা প্রতিষ্ঠান পাটনা (ইন্ডিয়ান ইনস্টিটিউট অফ টেকনোলজি পাটনা, সংক্ষেপে: আইআইটি পাটনা বা আইআইটিপি) ভারতের পাটনা শহরের অদূরে অবস্থিত বিজ্ঞান, প্রকৌশল ও প্রযুক্তি বিষয়ে শিক্ষা ও গবেষণার একটি স্বশাসিত প্রতিষ্ঠান। এটি ভারত সরকার কর্তৃক জাতীয় গুরুত্ব সম্পন্ন একটি শিক্ষা প্রতিষ্ঠান হিসাবে স্বীকৃত। আইআইটি পাটনা জাতীয় জ্ঞান নেটওয়ার্ক (এনকেএন) এর অংশ, যা ভারতে সকল জ্ঞান সম্পর্কিত প্রতিষ্ঠানগুলির জন্য উচ্চ গতিসম্পন্ন কেন্দ্রীয় নেটওয়ার্কিং ব্যবস্থা করে যা ভারতবর্ষের সমস্ত বৈজ্ঞানিক সম্প্রদায়কে একত্রিত করে।
প্রতীক হিসাবে "গিয়ার চাকা"টি প্রযুক্তির প্রতিনিধিত্ব করে, অন্যদিকে পারমাণবিক কক্ষপথ বিজ্ঞানকে বোঝায়। এদের মধ্যে সূর্য দ্বারা বোঝানো হয়েছে যে প্রযুক্তিগত বিষয়গুলির সঙ্গে বিজ্ঞান বিষয়গুলি সমভাবে অধ্যয়ন করা হয়। গাণিতিক প্রতীক পাই (π) এবং শূন্য (০) মহাত্মা গণিতবিদ আর্যভট্টের প্রচেষ্টাকে বোঝায়, যিনি প্রাচীন মগধ সাম্রাজ্যের অধিবাসী। লোগো বা প্রতীকটিকে ঘিরে জাফরান এবং সবুজ পটি ভারতের জাতীয় পতাকার প্রতিনিধিত্ব করে। সংস্কৃত শ্লোক "বিদ্যার্থী লভতে বিদ্যাম" কথার অর্থ হল বিদ্যা তাঁর দ্বারাই প্রাপ্ত হয় যিনি এটি কামনা করেন। 
আইআইটি পাটনা ক্যাম্পাস পাটনা শহর থেকে ৩৫ কিলোমিটার দূরে আমহারা, বিহতা এলাকায় ৫০১ একর (২০৩ হেঃ) জমির ওপর অবস্থিত। আইআইটি পটনার বিহতা ক্যাম্পাস এর ভিত্তি প্রস্তর ২০১১ সালে কপিল সিবাল কর্তৃক স্থাপিত হয়। আইআইটি পাটনার নতুন সেশন (জুলাই ২০১৫ থেকে) বিহতায় অবস্থিত তার স্থায়ী ক্যাম্পাসে শুরু করে। ২৫শে জুলাই ২০১৫ তারিখে প্রধানমন্ত্রী নরেন্দ্র মোদী বিহতা ক্যাম্পাসটির উদ্বোধন করেন। এর আগে, পাটলিপাড়া কলোনি, পাটনার একটি ১০ একর (৪.০ হেক্টর)এর অস্থায়ী কমপ্লেক্সে, যেটি তার আগে নবীন সরকারি পলিটেকনিক ব্যবহার করছিল, এই প্রতিষ্ঠানটি কাজ করছিল।
বিজ্ঞান ব্লকে শ্রেণীকক্ষ, ফ্যাকাল্টি কক্ষ এবং পদার্থবিজ্ঞান, রসায়ন ও গণিতের জন্য ল্যাবরেটরি রয়েছে। এর মধ্যে পদার্থবিদ্যা বিভাগে আছে বস্তুগত গবেষণা এবং অপটিক্স গবেষণার সুবিধা, রসায়ন বিভাগে আছে রসায়ন যন্ত্র এবং রসায়ন বিষয়ক গবেষণার সুবিধা এবং গণিত বিভাগে আছে গণনামূলক গবেষণার সুবিধা।
আইআইটি পাটনার ছাত্রদের ক্যাম্পাসের মধ্যেই এ, বি, সি, ডি এই চারটি ব্লক এ রাখা হয়। ছাত্র আবাসনের মধ্যেই রয়েছে একটি জিমখানা। ছাত্রী দের জন্য রয়েছে একটি আলাদা ছাত্রী আবাস। উভয় আবাসেই সাধারণ কক্ষ রয়েছে এবং মেস ব্যবস্থাও রয়েছে, যেখানে স্বাস্থ্যকর এবং সুস্বাদু খাবার পাওয়া যায়। এখানে ক্রিকেট ও ফুটবল মাঠের সঙ্গে বাস্কেটবল, ভলিবল, টেনিস এবং ব্যাডমিন্টন খেলার কোর্টও রয়েছে। টেবিল টেনিস, ক্যারম ইত্যাদির মতো ইন্ডোর খেলার সুবিধাও রয়েছে।
অ্যানেট বেনিং

অ্যানেট ক্যারল বেনিং (ইংরেজি: Annette Carol Bening; জন্ম: ২৯শে মে ১৯৫৮) হলেন একজন মার্কিন অভিনেত্রী। তিনি ১৯৮০ সালে কলোরাডো শেকসপিয়ার ফেস্টিভ্যাল কোম্পানির হয়ে তার মঞ্চ কর্মজীবন শুরু করেন এবং ১৯৮৪ সালে আমেরিকান কনজারভেটরি থিয়েটারে লেডি ম্যাকবেথ চরিত্রে অভিনয় করেন। ১৯৮৭ সালে "কোস্টাল ডিসটার্বেন্স" দিয়ে তার ব্রডওয়ে মঞ্চে অভিষেক হয় এবং এই কাজের জন্য তিনি মঞ্চনাটকে শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। তিনি "দ্য গ্রিফ্‌টার্স" (১৯৯০), "আমেরিকান বিউটি" (১৯৯৯), "বিয়িং জুলিয়া" (২০০৪) ও "দ্য কিডস আর অল রাইট" চলচ্চিত্রে অভিনয়ের জন্য চারবার একাডেমি পুরস্কারের মনোনয়ন লাভ করেন। এছাড়া তিনি "আমেরিকান বিউটি" চলচ্চিত্রের জন্য শ্রেষ্ঠ অভিনেত্রী বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন এবং "বিয়িং জুলিয়া" ও "দ্য কিডস আর অল রাইট" চলচ্চিত্রে অভিনয়ের জন্য দুটি গোল্ডেন গ্লোব পুরস্কার অর্জন করেন। টেলিভিশনে "মিসেস হ্যারিস" টিভি চলচ্চিত্রে অভিনয়ের জন্য তিনি একটি প্রাইমটাইম এমি পুরস্কারের মনোনয়ন লাভ করেন। চলচ্চিত্রে অবদানের জন্য ২০০৬ সালে হলিউড ওয়াক অব ফেমে তার নামে একটি তারকা খচিত হয়।
বেনিং ১৯৮৪ সালের ২৬শে মে পোশাক পরিকল্পনাকারী জে. স্টিভেন হোয়াইটের সাথে বিবাহ বন্ধনে আবদ্ধ হন। ১৯৯১ সালে তাদের বিবাহ বিচ্ছেদ হয়। পরে ১৯৯২ সালের ৩রা মার্চ তিনি অভিনেতা ওয়ারেন বেটিকে বিয়ে করেন। তাদের চার সন্তান রয়েছে। ইউনিভার্সাল লাইফ চার্চ মনাস্টেরি তাকে মন্ত্রীর পদ প্রদান করে।
ভারতীয় প্রযুক্তিবিদ্যা প্রতিষ্ঠান ভুবনেশ্বর

ভারতীয় প্রযুক্তিবিদ্যা প্রতিষ্ঠান ভুবনেশ্বর বা ইন্ডিয়ান ইনস্টিটিউট অফ টেকনোলজি ভুবনেশ্বর (আইআইটি ভুবনেশ্বর বা আইআইটি বিবিএস) হল ভারতের একটি সরকারি প্রকৌশল প্রতিষ্ঠান, যা ২০০৮ সালে ভারত সরকার কর্তৃক ভারতের ওড়িশা রাজ্যের ভুবনেশ্বর শহরে প্রতিষ্ঠিত হয়। এটি আটটি নতুন ইন্ডিয়ান ইনস্টিটিউট অব টেকনোলজি (আইআইটি) এর মধ্যে একটি। ইনস্টিটিউট অব টেকনোলজী (সংশোধনী) অ্যাক্ট, ২০১১ এর অধীন ভারত সরকারের মানব সম্পদ উন্নয়ন মন্ত্রণালয় কর্তৃক এই আটটি আইআইটি প্রতিষ্ঠিত, এবং বেনারস হিন্দু বিশ্ববিদ্যালয়টি আইআইটি'তে রূপান্তরিত। এই আইনটি ২৪শে মার্চ ২০১১ তে লোকসভায় এবং ৩০শে এপ্রিল ২০১২ তে রাজ্যসভায় পাস হয়। এটি ২০০৮ সালের ২৩শে জুলাই আইআইটি খড়গপুরের ক্যাম্পাস থেকে কাজ শুরু করে এবং ২২শে জুলাই ২০০৯ সালে ভুবনেশ্বর শহরে স্থানান্তরিত হয়। 
এই শিক্ষা প্রতিষ্ঠানটি বি.টেক, এম. টেক এবং পিএইচ.ডি ডিগ্রির জন্য শিক্ষার্থী ভর্তি নেয়। ২০১৫-১৬ শিক্ষাবর্ষ থেকে ইনস্টিটিউট অব টেকনোলজি আরুগুল এর স্থায়ী ক্যাম্পাস থেকে কাজ শুরু করেছে। ক্লাসগুলো আরুগুল এর স্থায়ী ক্যাম্পাসে অনুষ্ঠিত হয়। শিক্ষাবর্ষ প্রতি বছর জুলাই মাসে শুরু হয়। বর্তমানে, অধ্যাপক আর.ভি.রাজকুমার ইনস্টিটিউটের পরিচালক।
উড়িষ্যাতে আইআইটি প্রতিষ্ঠার দাবী দীর্ঘ কয়েক দশক ধরে ছিল। কেন্দ্রের অর্থানুকুল্যে পরিচালিত শিক্ষা ও গবেষণা প্রতিষ্ঠান গুলির মধ্যে ক্রমতালিকায় নিচের দিকের থাকা রাজ্য হওয়ায়, কংগ্রেস নেতৃত্বাধীন কেন্দ্রীয় সরকারের প্রতি অবহেলার দৃঢ় অভিযোগ রয়েছে। ওড়িশায় স্থানীয়ভাবে বহু বিক্ষোভের ঘটনা ঘটেছে, জাতীয় ছাত্র ইউনিয়ন (এনএসইউআই), এবং বিশিষ্ট অনাবাসী ভারতীয় শিক্ষাবিদগণ দ্বারা। আগামী ওড়িশা নামে একটি সংস্থা গঠিত হয়েছিল, যারা রাজ্য জুড়ে গণ আন্দোলনের নেতৃত্ব দেয়। ওড়িশাকে অবহেলা নিয়ে বিক্ষিপ্ত হিংসার ঘটনাও ঘটেছে। ওড়িশার মুখ্যমন্ত্রী নবীন পট্টনায়েক সহ রাজনীতিবিদেরা নতুন দিল্লির ইউপিএ সরকার দ্বারা রাজ্যের প্রতি তীব্র অবহেলার চিহ্ন হিসাবে এই বিতর্কিত বিষয়টি তুলে ধরেন। মে ২০০৭ সালে, এটি ভারতীয় সংসদে একটি প্রধান বিতর্কিত বিষয় হয়ে ওঠে। রাজ্যের অর্থনৈতিক উন্নয়নকে উপেক্ষা করার জন্য ক্ষমতাসীন ইউপিএ সরকারকে দোষী সাব্যস্ত করে বিরোধী এনডিএ দল ভারতীয় সংসদ পরিত্যাগ করে। কিছু গণমাধ্যমের সমীক্ষায় বলা হয় যে কংগ্রেস পার্টি নেতৃত্বাধীন ইউপিএ সরকার এই বিষয়টিতে বিব্রত হয়েছে। অবশেষে, এইচআরডি মন্ত্রী অর্জুন সিং অপেক্ষাকৃত নরম হন এবং আইআইটি ভুবনেশ্বর প্রতিষ্ঠার দিকে অগ্রসর হন। 
শিক্ষাপ্রতিষ্ঠানটির স্থায়ী বিদ্যায়তনের জন্য ওড়িশা সরকার ৯৩৬ একর সরকারি জমি বরাদ্দ করেছে। উপরন্তু, জমিটি সন্নিহিত করার জন্য রাজ্য সরকার নিজের খরচে প্রায় ১৬ একর বেসরকারী জমি অধিগ্রহণ করেছে। ভুবনেশ্বরের উপকণ্ঠে আরুগুল এ স্থায়ী ক্যাম্পাসের ভিত্তি প্রস্তর স্থাপন করা হয় ১২ই ফেব্রুয়ারি ২০০৯ সালে। ওড়িশা সরকার জাতীয় মহাসড়ক ৫ থেকে ৪ লেন যুক্ত অভিগমন রাস্তা নির্মাণ এবং ক্যাম্পাসে জল ও বিদ্যুৎ সরবরাহের ব্যবস্থায় উল্লেখযোগ্য অগ্রগতি এনেছে। ওড়িশা সরকার পুরী-কোনারক উপকূল রেখা বরাবর ৭৫ একর জমিতে জলবায়ু পরিবর্তনের গবেষণার জন্য একটি উদ্ভাবক কেন্দ্র স্থাপনের জন্য সম্মত হয়েছে।
রোহন বোপান্না

রোহন বোপান্না ( (), (জন্মঃ ৪ মার্চ ১৯৮০) একজন ভারতীয় পেশাদার টেনিস খেলোয়াড়। ২০০৭ সালে তার একক ক্যারিয়ারের শীর্ষে র্যাঙ্কিং ছিল বিশ্বের ২১৩ নম্বর এবং ২২ জুলাই ২০১৩ সালে তার দ্বৈত ক্যারিয়ারের উচ্চতম র্যাঙ্কিং ছিল বিশ্বের ৩ নম্বর। সম্প্রতি, পেশাদার প্রতিযোগিতায় তিনি বেশিরভাগই দ্বৈত ম্যাচে খেলেছেন। ২০০২ সাল থেকে তিনি ভারতীয় ডেভিস কাপ দলের সদস্য। ২০১০ সালে ইউএস ওপেন-এ , তিনি ইসমাম-উল-হক কুরেশির সাথে পুরুষদের দ্বৈত ইভেন্টে দ্বিতীয় স্থান লাভ করেছিলেন। গ্র্যান্ড স্ল্যামের শিরোপা জেতার জন্য তিনি চতুর্থ ভারতীয় খেলোয়াড় হিসেবে ২০১৭ ফ্রেঞ্চ ওপেন - গ্যাব্রিয়েলা ড্যাব্রোস্কি সাথে মিশ্র দ্বৈতের শিরোপা জিতেছিলেন।
বোপান্না ১১ বছর বয়সে টেনিস খেলতে শুরু করেন কারণ তার পিতা চেয়েছিলেন সে কোন একটা পৃথক খেলা যেন শেখে। বোপান্না হকি এবং ফুটবল খেলতে ভালো বাসতেন, কিন্তু ১৯ বছর বয়সে, টেনিস তার প্রিয় খেলা হয়ে ওঠে। তার পিতা এম. জি. বোপান্না একজন কফি প্লানটার এবং তার মা, মালিকা বোপান্না, একজন গৃহিণী ছিলেন। তারা কূর্গে বাস করতেন। তার বড় বোন মুম্বাইয়ে থাকতেন। বোপান্না স্টিফান এডবার্গের দ্বারা ব্যাপকভাবে প্রভাবিত ছিলেন। ২০০২ সালের সেপ্টেম্বর মাসে বোপান্না ভারত বনাম অস্ট্রেলিয়ারের ডেভিস কাপ ম্যাচে আত্মপ্রকাশ করেছিলেন। তিনি বেঙ্গালুরুর, শ্রী ভগবান মহাবীর জৈন কলেজ থেকে তার শিক্ষা সম্পন্ন করেন। Bengaluru.
২০০৭ সালে, হপমান কাপে, বোপান্না ভারতের প্রথম সেরা দ্বৈত খেলোয়াড় হিসেবে নিজেকে প্রতিষ্ঠিত করেছিলেন। গ্রুপ-বি তে দ্বিতীয় স্থানে ভারত শেষ করে।
২০০৮ সালে, লন্ডনে কান্ট্রিওয়িড ক্লাসিক্যালে টুর্নামেন্টে, বোপান্না ও এরিকট বুটোরাকের জুটি পুরুষদের দ্বৈত শিরোপা জিতেছেন। এটি তার প্রথম এটিপি দ্বৈত শিরোনাম।
২০০৯ সালে, বোপান্না চেন্নাই ওপেনের জন্য যোগ্যতা অর্জন করলেও প্রথম রাউন্ডে তিনি হেরে যান। ফেব্রুয়ারিতে, তিনি সান জোসে স্যাপ ওপেনের জার্ককো নাইমিইনের সাথে জুটি বেঁধে অংশ নেন।
২০১০ সালে, ইউএস ওপেন, বোপান্না ও কুরেশির জুটি ফাইনালে ৬-৭, ৬-৭ ব্যবধানে পরাজিত হয় বিশ্বের ১ নম্বর এবং শীর্ষ বাছাই ব্রায়ান ভাইদের কাছে। বোপান্না ২০১০ সাল শেষে তার দ্বৈত র্যাঙ্কিং ছিল বিশ্বের ৮ নম্বর।
২০১১ সালে, ফরাসি ওপেনে, বোপান্না ও কুরেশির জুটি কোয়ার্টার ফাইনালে পৌঁছায়। তাদের জুটি গ্যারি ওয়েবার ওপেন জয়ী হয় এবং ২০১১ সালের ইউএস ওপেনের সেমিফাইনালে ওঠেন।
২০ আগস্ট ২০১২ সালে, মার্কিন যুক্তরাষ্ট্রে, এপিপি ওয়ার্ল্ড ট্যুর মাস্টার্সের ১০০০ সিনসিনাটির, ফাইনালে রবার্ট লিন্ডস্টেট ও হরিয়া টেকুকে ৪-৬, ৪-৬ ব্যবধানে পরাজিত করে বোপান্না ও মহেশ ভূপতির জুটিকে। ৪ নভেম্বর ২০১২ সালে, বোপান্না ও মহেশ ভূপতির জুটি প্যারিস মাস্টার কাপ জিতেছিলেন।
২২ জুলাই ২০১৩ সালে, বোপান্না তার ক্যারিয়ার সেরা দ্বৈত র্যাংকিং বিশ্বের ৩ নম্বরে পৌঁছান। প্রথমবারের মতো র্যাঙ্কিং টেবিলে সর্বোচ্চ ভারতীয় হিসেবে শীর্ষস্থান লাভ করেন।
২০১৭ সালে ফরাসি ওপেনে, কানাডিয়ান গ্যাব্রিয়েলা ডাবরোস্কির সাথে বোপান্না মিশ্র দ্বৈতের জুটি শিরোপা জিতে নেন। এটি ছিল বোপান্নার প্রথম গ্র্যান্ড স্লাম শিরোপা, তিনি চতুর্থ ভারতীয় খেলোয়াড় যিনি গ্র্যান্ড স্ল্যামের শিরোপা জয় করএছিলেন।
২০১৮ সালে, অস্ট্রেলিয়ান ওপেন হাঙ্গেরির টিমায় বাবুসের সাথে বোপান্না দ্বিতীয় স্থান অর্জুন করেন। এটা বোপান্নার দ্বিতীয় গ্র্যান্ড স্ল্যাম মিশ্র দ্বৈত ফাইনাল।
২০০৫ সালে কর্ণাটক সরকার তাকে একলব্য পুরস্কার প্রদান করে। ২০১৫ সালে রোহন আর কৌরেশী বিখ্যাত আর্থার আসের মানবতার ঐতিহাসিক পুরস্কার পান এবং তাদের অনুরাগীদের দ্বারা ভোটে উভয়ই শান্তি ও ক্রীড়া প্রতিযোগিতার ছবির পুরষ্কারও পান।
ইউকি ভাম্ব্রি

ইউকি ভাম্ব্রি (, জন্ম: ৪ জুলাই, ১৯৯২) ভারত থেকে একজন পেশাদার টেনিস খেলোয়াড়। তিনি প্রাক্তন ১ নম্বর জুনিয়র টেনিস খেলোয়াড় 
এবং ২০০৯ অস্ট্রেলিয়ান ওপেনের ছেলেদের একক এর বিজয়ী। তিনি প্রথম ভারতীয় যে জুনিয়র অস্ট্রেলিয়ান ওপেন শিরোপা জিতেছেন এবং ইতিহাসে চতুর্থ ভারতীয় যে একটি গ্র্যান্ড স্ল্যাম চ্যাম্পিয়নশিপে জুনিয়র একক শিরোনাম জিতেছেন।। ডেভিস কাপে তিনি ভারতের হয়ে প্রতিনিধিত্ব করেন।
ভাম্ব্রি ৬ বছর বয়সে টেনিস খেলতে শুরু করেন। তার বাবা চন্দর এবং মা ইন্দু। তিনি পরিবারের কনিষ্ঠতম। তার বোনেরা অঙ্কিতা ভাম্ব্রি ও সানা ভাম্ব্রি এবং তার খুড়তুত বোন আর ভাই, প্রেরণা ভাম্ব্রি এবং প্রতীক ভাম্ব্রি সবাই টেনিস খেলোয়াড়। তার প্রথম টেনিস কোচ ছিলেন আদিত্য সাচদেবা। বর্তমানে তিনি ইমপ্যাক্ট টেনিস একাডেমি প্রশিক্ষক স্টিফেন কুন এবং অভিমন্য সিংহের কাছে থেকে প্রশিক্ষণ গ্রহণ করছেন।
২০০৯ সালের ফেব্রুয়ারি মাসে, ভাম্ব্রি বিশ্বের জুনিয়র র্যাঙ্কিংয়ে ১ নম্বর স্থানে পৌঁছে যান। এবং তিনি জুনিয়র অস্ট্রেলিয়ান ওপেন একক খেতাব জিতেছিলেন। তিনি মাত্র ১৬ বছর বয়সে অরেঞ্জ বোলের খেতাব জয়ী প্রথম ভারতীয় হিসেবে ইতিহাস রচনা করেন।
২০০৯ সালে, ভাম্ব্রি জুনিয়র অস্ট্রেলিয়ান ওপেন জিতেছিলেন। ইউকে আইটিএফ ফিউচারস ইভেন্টে ভারত দিল্লিতে অনুষ্ঠিত হয়, যেখানে তিনি টুর্নামেন্টটি ফিউচারের ইভেন্ট জয় করার জন্য সর্বকনিষ্ঠ ভারতীয় হন। বিশ্ব গ্রুপের প্লে অফস-এ দক্ষিণ আফ্রিকার বিপক্ষে তিনি ডেভিস কাপে আত্মপ্রকাশ করেছিলেন।
২০১০ সালে, আগস্টে, সিঙ্গাপুরে, প্রথম যুব অলিম্পিক গেমসে ভাম্ব্রি একটি রৌপ্য পদক জিতেছিলেন।
২০১২ সালের, মে মাসে, বুশান চ্যালেঞ্জারে, ভাম্ব্রি তার প্রথম এ.টি.পি পুরুষদের দ্বৈত শিরোপা জিতে নেন, দিবিজ সরনকে সঙ্গে নিয়ে। ২০ শে মে ২০১২ সালে, উজবেকিনার ফের্নাতে তার ক্যারিয়ারের প্রথম এ.টি.পি চ্যালেঞ্জারের একক শিরোনাম জয় করেন।
২০১৩ সালে, ভাম্ব্রি অস্ট্রেলিয়ার ট্রারলগনতে তার প্রথম এ.টি.পি চ্যাম্পিয়নশিপের শিরোপা এবং তার ক্যারিয়ারের দ্বিতীয় শিরোপা জিতেছিলেন। ফাইনালে তিনি আমেরিকান ব্র্যাডলি ক্লাহকে পরাজিত করেন। এটি তার দ্বিতীয় এ.টি.পি চ্যালেঞ্জারের একক শিরোপা।
৮ ফেব্রুয়ারি ২০১৪ সালে, চেন্নাইতে শ্রীরাম ক্যাপিটাল পিএল রেড্ডি মেমোরিয়াল এ.টি.পি চ্যালেঞ্জার টেনিস টুর্নামেন্টে ভাম্ব্রি জিতেছিলেন। পরে তিনি এশীয় গেমসে ভারতে দুটি পদক জিতেছেন। তিনি পুরুষদের একক বিভাগে ব্রোঞ্জ জিতেছেন। পুরুষের দ্বৈত বিভাগে তিনি আর দিবিজ সরনের জুটি ব্রোঞ্জ পদক জিতেছিল।
১৯ শে অক্টোবর ২০১৫ সালে, ভাম্ব্রি নিজের ক্যারিয়ারে প্রথমবারের মতো শীর্ষ র্যাঙ্কিংয়ের ১০০ নম্বরের মধ্যে ঠাই পান।
২০১৬ সালের ফেব্রুয়ারিতে, দিল্লি ওপেনে ভাম্ব্রি ও মহেশ ভূপতির জুটি ছষ্ঠ দ্বৈত চ্যাম্পিয়নের শিরোপা জয় করেন।
২০১৭ সালের অক্টোবরে, ভাম্ব্রি ও দিবিজ সরনের জুটি তাশখন্দ চ্যালেঞ্জারে দ্বিতীয় স্থান পান।
২০১৮ সালের এপ্রিল মাসে, ভাম্ব্রি তার স্বদেশবাসী রামকুমার রামনাথনকে পরাজিত করে সানতিয়াজী চ্যালেঞ্জারের শিরোপা জিতে নেন। এই জয় দিয়ে তিনি শীর্ষ ১০০ র্যাঙ্কিংয়ে ফিরে আসেন।
বব হোপ

লেসলি টাউন্স "বব" হোপ কেবিই, কেসিএসজি, কেএসএস (ইংরেজি: Leslie Townes "Bob" Hope; ২৯শে মে ১৯০৩ - ২৭শে জুলাই ২০০৩) ছিলেন একজন মার্কিন কৌতুকাভিনেতা, অভিনেতা, গায়ক, নৃত্যশিল্পী, মল্লক্রীড়াবিদ ও লেখক। ৮০ বছরের বেশি সময়ে তার কর্মজীবনে তিনি ৭০টি স্বল্পদৈর্ঘ্য ও পূর্ণদৈর্ঘ্য চলচ্চিত্রে কাজ করেছেন, যার মধ্যে ৫৪টি পূর্ণদৈর্ঘ্য চলচ্চিত্রে শ্রেষ্ঠাংশে অভিনয় করেছেন। তিনি বিং ক্রাজবির সাথে সাতটি "রোড টু..." সঙ্গীতধর্মী হাস্যরসাত্মক চলচ্চিত্রে কাজ করেছেন। তিনি সর্বাধিক ১৯ বার একাডেমি পুরস্কার আয়োজনের উপস্থাপনা করেছেন। এছাড়া তিনি মঞ্চ ও টেলিভিশনে কাজ অভিনয় করেছেন এবং ১৪টি বই রচনা করেছেন।
হোপ ১৯০৩ সালের ২৯শে মে লন্ডন কাউন্টির (বর্তমান গ্রিনউইচের রয়্যাল বরো) ইলথামের ওয়েল হলের ক্রেইটন রোডে জন্মগ্রহণ করেন। সেখানে তার স্মরণে একটি নীল ফলক রয়েছ। তার পিতা উইলিয়াম হেনরি হোপ ছিলেন ওয়েস্টন-সুপার-মেয়ারের ইংরেজ পাথরমিস্ত্রী। তার মাতা এভিস (জন্মনাম: টাউন্স) ছিলেন গ্লেম্বারগান উপত্যকার ব্যারি অঞ্চলের ওয়েলসীয় লাইট অপেরা গায়িকা, যিনি পরবর্তীতে পরিষ্কারক হিসেবে কাজ করতেন। উইলিয়াম ও এভিস ১৮৯১ সালের এপ্রিল মাসে বিয়ে করেন এবং ব্যারির টুয়েলভ গ্রিনউড স্ট্রিটে বসবাস করতেন। পরে তারা সেখান থেকে ব্রিস্টলের হোয়াইটহল ও সেন্ট জর্জে চলে যান। ১৯০৮ সালে এসএস ফিলাডেলফিয়াতে করে মার্কিন যুক্তরাষ্ট্রে গমন করেন। ওহাইওর ক্লিভল্যান্ডে যাওয়ার পূর্বে তারা ১৯০৮ সালের ৩০শে মার্চ নিউ ইয়র্কের এলিস দ্বীপে ছিলেন।
ডেনিস হপার

ডেনিস লি হপার (ইংরেজি: Dennis Lee Hopper; ১৭ই মে ১৯৩৬ - ২৯শে মে ২০১০) ছিলেন একজন মার্কিন অভিনেতা, চলচ্চিত্র নির্মাতা, আলোকচিত্রী ও চিত্রশিল্পী। অ্যাক্টরস স্টুডিওতে পড়াশুনার পর তিনি ১৯৫৪ সালে টেলিভিশনে কাজের মাধ্যমে তার পেশাদারী কর্মজীবন শুরু করেন। পরবর্তীতে তিনি জেমস ডিনের সাথে "রেবেল উইদাউট আ কজ" (১৯৫৫) ও "জায়ান্ট" (১৯৫৬) এবং "গানফাইট অ্যাট দ্য ওকে কোর‍্যাল" (১৯৫৭) চলচ্চিত্রে অভিনয় করেন। পরবর্তী এক যুগে তিনি টেলিভিশনে খ্যাতি অর্জন করেন। ১৯৬০-এর শুরু থেকে তিনি আলোকচিত্রী হিসেবে সমাদৃত হন এবং এই দশকের শেষের দিকে তিনি কয়েকটি চলচ্চিত্রে কাজ করেন।
১৯৬৯ সালে "ইজি রাইডার" চলচ্চিত্র দিয়ে হপারের চলচ্চিত্র পরিচালনায় অভিষেক হয়। তিনি, তার সহশিল্পী পিটার ফন্ডা ও টেরি সাউদার্থ এই ছবির গল্প রচনা করেন। হপার শ্রেষ্ঠ প্রথম কর্ম বিভাগে একটি কান চলচ্চিত্র উৎসব পুরস্কার লাভ করেন এবং ফন্ডা ও সাউদার্নের সাথে যৌথভাবে শ্রেষ্ঠ মৌলিক চিত্রনাট্য বিভাগে একাডেমি পুরস্কারের মনোনয়ন লাভ করেন। ১৯৮৬ সালে তিনি "ব্লু ভেলভেট" ও "হুসিয়ার্স" চলচ্চিত্রে অভিনয় করে সমাদৃত হন। দুটি চলচ্চিত্রের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার এবং "হুসিয়ার্স" চলচ্চিত্রের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন
হপার ১৯৩৬ সালের ১৭ই মে কানসাসের ডজ শহরে জন্মগ্রহণ করেন। তার পিতা জেমস মিলার্ড হপার (১৯১৬-১৯৮২) এবং মাতা মার্জারি মে (জন্ম: ডেভিস; ১৯১৭-২০০৭)। তিনি স্কটিশ বংশোদ্ভূত। হপারের দুই ভাই রয়েছে, তারা হলে মারভিন ও ডেভিড হপার।
পাটিকাবাড়ি উচ্চ বিদ্যালয় (উঃ মাঃ)

পাটিকাবাড়ি উচ্চ বিদ্যালয় (উঃ মাঃ) ভারতের পশ্চিমবঙ্গ রাজ্যের মুর্শিদাবাদ জেলার একটি প্রাচীন বিদ্যাপীঠ । ব্রিটিশ আমল থেকেই এই শিক্ষাপ্রতিষ্ঠান টি সুনাম বহন করে আসছে । এই বিদ্যালয় টি মুর্শিদাবাদ জেলার নওদা থানার পাটিকাবাড়ি গ্রামে অবস্থিত । অত্র এলাকার মধ্যে সর্বপ্রথম এই বিদ্যালয় থেকে ম্যাট্রিকুলেশন পরীক্ষা দেওয়া যেত।
এই বিদ্যালয় টি ১৯৪৪ সালে ইংরেজ শাসনামলে স্থাপিত হয় বর্তমানে অরবিন্দ বিশ্বাস মহাশয় এই বিদ্যাপীঠের প্রধান শিক্ষক হিসেবে নিযুক্ত আছেন । 
এই শিক্ষাপ্রতিষ্ঠান টি মুর্শিদাবাদ ও নদীয়া জেলার সীমানা লাগোয়া নওদা থানার চাঁদপুর পাটিকাবাড়ি গ্রামে জলংগী নদীর তীরে অবস্থিত।
আডিডাস টেলস্টার ১৮

আডিডাস টেলস্টার ১৮ স্বাগতিক রাশিয়ায় অণুষ্ঠিতব্য ২০১৮ ফিফা বিশ্বকাপ ফুটবল খেলার আনুষ্ঠানিক বল। বিশ্ব ফুটবলের প্রধান নিয়ন্ত্রক সংস্থা ফিফা’র অন্যতম অংশীদার ও ১৯৭০ সাল থেকে ফিফা বিশ্বকাপে বল সরবরাহকারী আডিডাস প্রতিষ্ঠান এ বল তৈরির দায়িত্ব পায়। ১৯৭০ সালের প্রথম অাডিডাস বিশ্বকাপ বলের নাম এবং নকশাটির উপর ভিত্তি করে তৈরি করা হয়েছে এটিকে।
৯ই নভেম্বর, ২০১৭-এ লিওনেল মেসিকে দিয়ে বলটিকে উপস্থাপন করা হয়।
২০১৪ ফিফা বিশ্বকাপে গোল্ডেন বল জয়ী লিওনেল মেসি কর্তৃক ৯ই নভেম্বর, ২০১৭-এ বলটিকে পরিচয় করিয়ে দেয়া হয়। এবং বিভিন্ন বছরের বিশ্বকাপের বিজয়ীদের মধ্যে উপস্থিত ছিলেন: জিনেদিন জিদান, কাকা, আলেসান্দ্রো দেল পিয়েরো, জাবি আলোনসো এবং লুকাস পোডলস্কি। ১৯৭০ এর বিশ্বকাপের কথা স্মরণ করেই এই বলের নাম রাখা হয়েছে টেলস্টার। টেলস্টার নামকরণ করা হয়েছিল টেলস্টার স্যাটেলাইটের নামে। বলটির ডিজাইনও করা হয়েছে সত্তরের সেই বলের মতো করেই। ‘টেল’ শব্দ নেওয়া হয়েছে টেলিভিশন থেকে, ‘স্টার’ মানে তারকা। বলের সাদাকালো ডিজাইন করা হয়েছে টিভি টেলিকাস্ট নিয়ে। তখন রঙিন টিভির প্রচলন তেমন ছিল না। ‘সাদাকালো পর্দায় ফুটবল তারকাদের মাঠ দাঁপাতে দেখা যাচ্ছে’, বলের প্রতীকী অর্থতে ফুটে উঠেছে এমনটাই।
১৯৭০ সালের ফিফা বিশ্বকাপে ব্যবহৃত মূল টেলস্টারটি ছিল একটি কালো ও সাদা ধরনের প্রথম ফুটবল। সাদা-কালো টেলিভিশনে দেখার উপযোগী করে তৈরি হয়েছিল এই বলটি, এটি নিশ্চিত করতে যে খেলা চলাকালে টেলিভিশন দর্শকরা যেন বুঝতে পারে মাঠের কোথায় বলটি রয়েছে। সেসময় বেশিরভাগ টেলিভিশনে সাদা-কালো দৃশ্য দেখা যেত। (রঙীন টেলিভিশন সেই যুগে বিশ্বের অনেক অংশে তখনও বিরল ছিল)। যদিও টেলস্টারে ৩২ টি প্যানেল ছিল, টেলস্টার ১৮ তে ৬টি টেক্সচার্ড প্যানেল রয়েছে। সেগুলি সেলাই করা হয় নি, কিন্তু অবিচ্ছিন্নভাবে আঠা দিয়ে সংযুক্ত।
বলটিতেও রয়েছে বিশেষ ফিচার। বলে লাগানো হয়েছে চিপ, এই প্রযুক্তির নাম হচ্ছে এনএফসি, যার পূর্ণরূপ ‘নিয়ার ফিল্ড কমিউনিকেশন’। তবে, এটির খেলোয়াড়দের নিকট এর মূল্য নেই, তাদের কিক বা হেডার সম্পর্কে কোন তথ্য প্রদান করবে না এটি, যদিও অাডিডাস আগের ফুটবলে এটি প্রদান করেছে। ক্রেতারা যারা টেলস্টার ১৮ ক্রয় করবে, তারা একটি স্মার্ট ফোন ব্যবহার করে চিপের সাথে সংযোগ স্থাপন করতে সক্ষম হবে যাতে তারা কনটেন্ট ও ডাটা অ্যাক্সেস করতে পারে, যেটি এ বলের অনন্য বৈশিষ্ট্য।
শিয়ালকোট, পাকিস্তান-এর ফরোয়ার্ড স্পোর্টস কর্তৃক টেলস্টার ১৮ বল তৈরি করা হবে।
বলের কিছু বিবরণ অফিসিয়ালভাবে প্রকাশের দুই সপ্তাহ পূর্বে ফাঁস করা হয়েছিল, যখন footyheadlines.com কর্তৃক অনলাইনে ছবি পোস্ট করা হয়েছিল বলটির।
২০১৮ বিশ্বকাপ (দ্ব্যর্থতা নিরসন)

২০১৮ ফিফা বিশ্বকাপ ফিফা আন্তর্জাতিক ফুটবল সংস্থা প্রতিযোগিতার ২০তম আসর।
এছাড়াও ২০১৮ বিশ্বকাপ আরো নির্দেশ করে:
ফিফা ১৮

ফিফা ১৮ হলো একটি ফুটবল আদিখেত্যা "ফিফা" সিরিজের একটি ভিডিও গেম। এটি তৈরি এবং প্রকাশ করেছে ইএ স্পোর্টস এবং ২০১৭ সালের ২৯শে সেপ্টেম্বর তারিখে মাইক্রোসফট উইন্ডোজ, নিন্টেন্ডো সুইচ, প্লেস্টেশন ৩, প্লেস্টেশন ৪, এক্সবক্স ৩৬০ এবং এক্সবক্স ওয়ানের অন্য প্রকাশ করে হয়। এটি ফিফা ভিডিও গেম সিরিজের ২৫তম ভিডিও গেম। এই গেমের নিয়মিত প্রচ্ছদের কভার তারকা হিসেবে উপস্থিত হয়েছেন রিয়াল মাদ্রিদ ফুটবল ক্লাবের আক্রমণভাগের খেলোয়াড় ক্রিস্তিয়ানো রোনালদো। অন্যদিকে, এই গেমের আইকন সংস্করণের কভার তারকা হিসেবে উপস্থিত হয়েছেন সাবেক ব্রাজিলীয় এবং রিয়াল মাদ্রিদ ফুটবল ক্লাবের ফুটবলার রোনালদো।
"ফিফা ১৮" ফ্রস্টবাইট ৩ গেম ইঞ্জিন ব্যবহার করে তৈরিকৃত দ্বিতীয় ফিফা গেম।, যদিও এই গেমের কিছু অংশ তৈরির জন্য অন্য আরেকটি গেম ইঞ্জিন ব্যবহার করা হয়েছে। এই গেমের প্লেস্টেশন ৪ এবং এক্সবক্স ওয়ান সংস্করণে "দ্য জার্নি" চলমান রাখা হয়েছে, এটি হচ্ছে একটি গল্পভিত্তিক মোড যেটি প্রথম "ফিফা ১৭"-এ "দ্য জার্নি: হান্টার রিটার্নস" নামে শুরু হয়েছিল। প্লেস্টেশন ৩ এবং এক্সবক্স ৩৬০ সংস্করণ, "ফিফা ১৮: লেগাসি সংস্করণ" নামে পরিচিত।
নাজিরপুর সারদা বালিকা বিদ্যালয় (উঃ মাঃ)

নাজিরপুর সারদা বালিকা বিদ্যালয় (উঃ মাঃ) ভারতের পশ্চিমবঙ্গ রাজ্যের নদীয়া জেলার একটি বালিকা বিদ্যালয় । এই বিদ্যালয় টি ভারত বাংলাদেশ সীমান্ত ঘেঁষা নাজিরপুর গ্রামে অবস্থিত । ২০০১ সালে এই বিদ্যালয়ের পথ চলা শুরু ।
সীমান্ত ঘেঁষা এই নাজিরপুরের শিক্ষানুরাগী মানুষ এখানে একটি বালিকা বিদ্যালয়ের অভাব অনুধাবন করে । স্থানীয় মানুষের উদ্যোগে ও পশ্চিমবঙ্গ রাজ্য সরকারের আর্থিক সহযোগিতায় ২০০১ সালে এই বিদ্যালয় টি স্থাপন করা হয় ।
প্রথমে এই বিদ্যালয়ের নিজস্ব ভবন না থাকায় , পার্শ্ববর্তী নাজিরপুর বিদ্যাপীঠ এর ভবনে পঠন পাঠন শুরু হয় । পরবর্তীতে এখন সুন্দর ও উন্নত পরিকাঠামোয় বিদ্যালয়ের নতুন ভবন নির্মিত হয়েছে ।
পশ্চিমবঙ্গের নদীয়া জেলার উত্তরে , বাংলাদেশের আন্তর্জাতিক সীমানা থেকে কয়েক কিলোমিটার পশ্চিমে তেহট্ট মহকুমার নাজিরপুরে এই বালিকা বিদ্যালয়টি অবস্থান করছে ।
এই বিদ্যালয় বাল্যবিবাহের বিরুদ্ধে অনেক গুরুত্বপূর্ণ ভূমিকা নিয়েছে। এই বিদ্যালয়ের গঠিত "স্বয়ং সিদ্ধা " কমিটির তৎপরতায় অনেক বাল্যবিবাহ রদের উজ্জ্বল দৃষ্টান্ত আছে ।
চয়নিকা চৌধুরী

চয়নিকা চৌধুরী একজন বাংলাদেশী টেলিভিশন নাটক ও চলচ্চিত্র পরিচালক। তিনি ২০০১ সাল থেকে টেলিভিশন নাটক পরিচালনা করছেন এবং সেপ্টেম্বর ২০২৪ পর্যন্ত তিনি ৪৫০টি নাটক পরিচালনা করেছেন। তিনি ২০০১ সালের ১৮ সেপ্টেম্বর ‘শেষ বেলায়’ নাটকের মধ্য দিয়ে পরিচালনা শুরু করেন। ২০২০ সালে "বিশ্বসুন্দরী" চলচ্চিত্রের মাধ্যমে চলচ্চিত্র পরিচালক হিসেবে অভিষেক ঘটে।
চয়নিকা চৌধুরী একজন নাট্য ও চলচ্চিত্র নির্মাতা। '"এক জীবনে"' হলো তার প্রথম প্রচারিত টেলিভিশন নাটক। এটি তারই লেখা নাটক। চয়নিকার লেখা প্রথম স্ক্রিপ্ট নিয়ে ১৯৯৮ সালে "বোধ" নামের নাটক তৈরি করেন মাহফুজ আহমেদ। এতে অভিনয় করেছিলেন শমী কায়সার ও মাহফুজ আহমেদ। ২০০১ সালে থেকে ২০১২ সাল পর্যন্ত চয়নিকা চৌধুরী নির্মাণ করেছেন ১২টি ধারাবাহিক নাটক এবং নাটক ও টেলিফিল্ম নির্মাণ করেছেন ১৯৩টি। টিভি চ্যানেলগুলোতে দেড়শ’ নাটক প্রচার হয়েছে একজন নারী নির্মাতার মধ্যে তিনি শীর্ষে আছেন। পাশাপাশি একটি বিশেষ দিবসে একজন নারী নির্দেশকের একসঙ্গে নয়টি নাটক প্রচার হওয়ার ঘটনাও ঘটেছে চয়নিকা চৌধুরীর ক্ষেত্রে। তিনি নাটক লেখা শুরু করেন ১৯৯৫ সালে। নাটক পরিচালনা শুরু করেন ২০০১ সালে।
চৌধুরী তার প্রথম বই "মায়াঘর" ২০১৪ সালে প্রকাশ করেন ।
২০২০ সালে চয়নিকা চৌধুরী সিয়াম আহমেদ এবং পরীমনি অভিনীত "বিশ্বসুন্দরী" চলচ্চিত্র পরিচালনা শুরু করেন ।
চয়নিকা চৌধুরী ১৯৯০ সালে অরুণ চৌধুরীকে বিয়ে করেন, তিনি একজন লেখক ও সাংবাদিক। তাদের অনুলেখা নামে একটি মেয়ে রয়েছে। তার বোন তমালিকা কর্মকার একজন চলচ্চিত্র এবং টেলিভিশন অভিনেত্রী।
ছায়ানট সঙ্গীত বিদ্যায়তন থেকে রবীন্দ্র সঙ্গীত বিষয়ে স্নাতক অর্জন করেন এবং তারপর শান্তিনিকেতনে যান ।
মিজোরাম বিশ্ববিদ্যালয়

মিজোরাম বিশ্ববিদ্যালয় ভারত সরকারের বিশ্ববিদ্যালয় অনুদান কমিশনের অধীন একটি কেন্দ্রীয় বিশ্ববিদ্যালয় এবং ২০০১ সালের জুলাই মাসে ভারতীয় সংসদের "মিজোরাম বিশ্ববিদ্যালয় আইন" (২০০০) দ্বারা প্রতিষ্ঠিত। "মিজোরাম বিশ্ববিদ্যালয় (সংশোধনী) বিল ২০০৭" অনুযায়ী ভারতের রাষ্ট্রপতি সরকারি পরিদর্শক হিসাবে এবং মিজোরামের গভর্নর প্রধান রেক্টর হিসাবে কাজ করেন বিশ্ববিদ্যালয়টিতে। আইন অনুযায়ী, বিশ্ববিদ্যালয়ের উদ্দেশ্যগুলি হচ্ছে "শিক্ষার এমন শাখায় শিক্ষানুরাগী ও গবেষণা সুবিধা প্রদানের মাধ্যমে জ্ঞানের বিস্তার ও অগ্রগতি সাধন করা, যেগুলি উপযুক্ত বলে মনে হতে পারে, মানবিক, প্রাকৃতিক ও শারীরিক বিজ্ঞান, সামাজিক বিজ্ঞান বিষয়ক সমন্বিত পাঠ্যসূচির জন্য বিধান করা ,বন বিভাগ এবং অন্যান্য অনুষদভুক্ত বিশ্ববিদ্যালয়ের শিক্ষাগত কর্মসূচিতে অন্তর্ভুক্ত করা; শিক্ষার শৃঙ্খলাভিত্তিক গবেষণা ও গবেষণার উদ্ভাবনের জন্য যথাযথ ব্যবস্থা গ্রহণ; মিজোরাম রাজ্যের উন্নয়নে মানব শক্তিকে শিক্ষিত করা ও প্রশিক্ষণ প্রদান; সামাজিক ও অর্থনৈতিক অবস্থার উন্নতিতে বিশেষ মনোযোগ প্রদান এবং সেই রাষ্ট্রের জনগণের কল্যাণে, তাদের বুদ্ধিগত, শিক্ষাগত ও সাংস্কৃতিক বিকাশ "। এই গুলি মাথায় রেখে মিজোরাম বিশ্ববিদ্যালয় শিক্ষাগত এবং প্রশাসনিক উন্নয়নের জন্য বিভিন্ন কর্মসূচি চালু করেছে।
৩০ জুন ১৯৮৬ তারিখে মিজোরাম ন্যাশনাল ফ্রন্ট এবং ভারত সরকারের মধ্যে মিজোরাম অ্যাকর্ডের ফলটি হল নিজোরাম বিশ্ববিদ্যালয়। তবে, এটি সূচনা থেকে শুরু নয়। ১৯৭৮ সাল থেকে উত্তর পূর্বাঞ্চলের পার্বত্য বিশ্ববিদ্যালয়ে, যার সদর দপ্তর ছিল শিলং, মিজোরাম ক্যাম্পাস টি চালু ছিল। ২০০৮ সালের ২রা জুলাই ভারতীয় সংসদ কর্তৃক মিজোরাম বিশ্ববিদ্যালয় আইন বলে এনইএইচইউ এর বিদ্যমান মিজোরাম ক্যাম্পাসের সমস্ত সুবিধা অক্ষুণ্ন রেখে আনুষ্ঠানিকভাবে বিশ্ববিদ্যালয়টির প্রতিষ্ঠা হয়। বিশ্ববিদ্যালয়ের এক্তিয়ার তাই সমগ্র মিজোরাম এর মধ্যে বিস্তৃত। প্রাথমিকভাবে বিশ্ববিদ্যালয়ের সাতটি শিক্ষা বিভাগ এনইএইচইউ থেকে চলে এসেছিল, কিন্তু এখন এটির মোট ১৮ টি শিক্ষা বিভাগ রয়েছে। বর্তমান দশম পরিকল্পনার মধ্যে এখানে মোট সাতাশটি বিভাগ চালুর আশা রয়েছে। গত দুই দশক ধরে এনইএইচইউ -এর অধীন বিশ্ববিদ্যালয়টি আইজলের বিভিন্ন ভাড়া বাড়ী থেকে কাজ চালায়।
প্রধান প্রশাসন এবং তানহরিল আইজল এর স্থায়ী ক্যাম্পাসের কিছু শিক্ষা বিভাগের সাম্প্রতিক পদক্ষেপের পর মিজোরাম বিশ্ববিদ্যালয়ে প্রচুর পরিবর্তন এসেছে। অল্প কিছু শিক্ষা বিভাগ ও স্পোর্টস সেল, মেডিকেল ক্লিনিক এবং সেন্ট্রাল লাইব্রেরী ছাড়া বিশ্ববিদ্যালয়টি এখন প্রধান ক্যাম্পাসে সুসংহত ভাবে কাজ করছে। মিজোরাম সরকার কর্তৃক ইজারা দেওয়া তানহরিলের সবুজ ও মনোরম পাহাড় সমন্বিত ৯৭৮.১৯৮৮ একর (৩৯৫.৮৬৩০ হেক্টর) পরিমাপের একটি জমিতে মিজোরাম বিশ্ববিদ্যালয়ের স্থায়ী ক্যাম্পাসটি রয়েছে। নির্মাণ কাজের জন্য ডোনার প্রদত্ত ২৫ কোটি টাকা এবং মিজোরাম বিশ্ববিদ্যালয়ের অবকাঠামো উন্নয়নের জন্য দশম পঞ্চবার্ষিকী পরিকল্পনা অনুযায়ী ইউজিসি গ্রান্টের প্রত্যাশিত প্রতিশ্রুতি ৩৪.৫০ কোটি টাকার উন্নয়ন এবং নির্মাণ কাজগুলির সৌজন্যে এটি এখন বিরাট পরিবর্তনের মধ্য দিয়ে চলছে।
জাবিভাকা

জাবিভাকা () রাশিয়ায় অনুষ্ঠিত ২০১৮ ফিফা বিশ্বকাপের আনুষ্ঠানিক সৌভাগ্যবাহী প্রাণীচরিত্র বা "মাস্কট"। ২১শে অক্টোবর ২০১৬ তারিখে এই চরিত্রটিকে উন্মোচন করা হয়। জাবিভাকা বাদামী ও সাদা পশমের টি-শার্ট পরিহিত একটি মনুষ্যরূপী নেকড়ে, যার টি-শার্টে লেখা রয়েছে "রাশিয়া ২০১৮", যার চোখে কমলা রঙের খেলাধুলার চশমা। সাদা, নীল এবং লাল টি- শার্ট এবং শর্টস সমন্বয় রুশ দলের জাতীয় রং। রুশ ভাষায় "জাবিভাকা" শব্দের অর্থ হচ্ছে "যিনি গোল করেন"। ফুটবলের নিয়ন্ত্রক সংস্থা ফিফার ওয়েবসাইটে এই চরিত্রটিকে আকর্ষণীয়, আত্মবিশ্বাসী ও সামাজিক হিসেবে বর্ণনা করা হয়েছে। এ চরিত্রটির মাধ্যমে ক্ষুদ্র এক ফুটবলারকে ফুটিয়ে তোলা হয়েছে যে কিনা একজন তারকা ফুটবলার হয়ে উঠতে চেষ্টা করে।
রুশ ছাত্রী একাতেরিনা বোচারোভা জাবিভাকা চরিত্রটির নকশা করেছেন। মাস্কটটিকে ইন্টারনেটে ভোটের মাধ্যমে নির্বাচিত করা হয়েছিল।
বিশ্বকাপের প্রাণীচরিত্র বেছে নিতে ফিফা একটি অনলাইন জরিপের আয়োজন করেছিল। চ্যানেল ওয়ান রাশিয়ার "ইভেনিং আরজেন্ট"-এ ২২শে অক্টোবর ২০১৬ তারিখে নির্বাচনের ফলাফল ঘোষণা করা হয়। রাশিয়া বিশ্বকাপ প্রাণীচরিত্র নির্বাচিত হতে শেষ তিনে লড়েছে বাঘ, বিড়াল, নেকড়ে।১০ লাখেরও বেশি ফুটবলভক্তের মধ্যে ৫৩ শতাংশ বেছে নিয়েছেন নেকড়েরূপী ‘জাবিভাকা’কে। বাঘ পেয়েছে ২৭ শতাংশ ভোট, বিড়ালের ভোট ২০ শতাংশ। যেটি ২০১৬ সালের সেপ্টেম্বরে ফিফা প্লাটফর্মের সাথে এবং চ্যানেল ওয়ানে সরাসরি সম্প্রচারের সময় অনুষ্ঠিত হয়, সেখানে সৃজনশীল প্রতিযোগিতারও ফলাফল ঘোষিত হয়।
আমীন হারিস

আমীন হারিস (; জন্ম: ১৮ জুন ১৯৯৭) হলেন একজন ফ্রান্সে জন্মগ্রহণকারী মরক্কোর পেশাদার ফুটবলার, যিনি জার্মান ক্লাব শালকে ০৪ এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
সুফিয়ান আম্রাবাত

সুফিয়ান আম্রাবাত (; জন্ম: ২১ আগস্ট ১৯৯৬) হলেন নেদারল্যান্ডসে জন্মগ্রহণকারী মরক্কোর একজন পেশাদার ফুটবলার, যিনি ওলন্দাজ ক্লাব ফেয়েনুর্ড এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
তিনি হচ্ছেন মরক্কোর আরেক আন্তর্জাতিক খেলোয়াড় নরদিন আম্রাবাতের ছোট ভাই।
ইউসেফ আইত বেনাসের

ইউসেফ আইত বেনাসের (জন্ম: ৭ জুলাই ১৯৯৬) হলেন মরক্কোর একজন পেশাদার ফুটবলার, যিনি ফরাসি ক্লাব এএস মোনাকো এফসি হতে স্তাদ মালহের্বে কঁনে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
হাকিম জিয়েশ

হাকিম জিয়েশ (জন্ম: ১৯ মার্চ ১৯৯৩) হলেন মরক্কোর একজন পেশাদার ফুটবলার, যিনি ওলন্দাজ ক্লাব এএফসি আয়াক্স এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি আয়াক্সের হয়ে এরেডিভিসিতে খেলেন। তিনি তার খেলার কৌশল এবং ফ্রি-কিকের ক্ষমতার জন্য অধিক পরিচিত।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
ফয়সাল ফজর

ফয়সাল ফজর (; জন্ম: ১ আগস্ট ১৯৮৮) হলেন মরক্কোর একজন পেশাদার ফুটবলার, যিনি স্পেনীয় ক্লাব হেতাফে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
রাজীব গান্ধী আন্তর্জাতিক ক্রিকেট স্টেডিয়াম, দেরাদুন

রাজীব গান্ধী আন্তর্জাতিক ক্রিকেট স্টেডিয়াম () উত্তরাখণ্ডের দেরাদুনের রায়পুর অঞ্চলে নির্মিত ভারতের বহুমূখী স্টেডিয়াম। এ রাজ্যের প্রথম আন্তর্জাতিক মানের স্টেডিয়াম হিসেবে এর নির্মাণ করা হয়। শাপুরজী পালোঞ্জী ইঞ্জিনিয়ারিং এন্ড কনস্ট্রাকশন এর অবকাঠামো নির্মাণের দায়িত্ব পায়। স্টেডিয়ামটি নির্মাণে ২৩৭ কোটি রূপি ব্যয় করা হয়েছে। মে, ২০১৮ সালে আফগানিস্তান ক্রিকেট বোর্ড (এসিবি) ঘোষণা করে যে, জুন, ২০১৮ সালে ভারতের মাটিতে স্বাগতিক দল হিসেবে আফগানিস্তান, বাংলাদেশ ক্রিকেট দলের মোকাবেলা করবে। এরফলে, এ স্টেডিয়ামটি প্রথম আন্তর্জাতিক খেলা আয়োজনের মর্যাদা লাভ করবে।
২০০০ সালে উত্তরাখণ্ড রাজ্য হিসেবে প্রতিষ্ঠা পায়। উত্তরপ্রদেশে ক্রীড়া সুবিধাদি থাকায় উত্তরাখণ্ড খুব কমই রঞ্জী ট্রফি খেলা আয়োজনের সুযোগ পেতো। অবকাঠামোর অভাবে খেলোয়াড়েরা বিভিন্ন রাজ্যে চলে যেতে থাকেন।
নভেম্বর, ২০১২ সালে উত্তরাখণ্ডের তৎকালীন মুখ্যমন্ত্রী বিজয় বাহুগুণা স্টেডিয়ামের ভিত্তিপ্রস্তর স্থাপন করেন। এরপর ১৬ ডিসেম্বর, ২০১৬ তারিখে মুখ্যমন্ত্রী হরিষ রাওয়াত আইপিএলের সভাপতি রাজীব শুক্লাকে সাথে নিয়ে স্টেডিয়ামটির উদ্বোধন করেন। স্টেডিয়াম নির্মাণে মোট ২৩৭.২০ কোটি রূপি খরচ হয়। স্টেডিয়ামে ২৫,০০০ দর্শক বসার ব্যবস্থা রাখা হয়। দিবা-রাত্রির খেলাগুলোর জন্য ফ্লাড লাইট রয়েছে। প্রচলিত কুমাওনি চিত্রকলায় আইপান আকৃতিতে আসনগুলো স্থাপন করা হয়। রাজ্যের প্রথম আন্তর্জাতিকমানের স্টেডিয়ামটি ২৩ একর জমির উপর নির্মিত।
স্টেডিয়ামটিকে ভারতের মাটিতে দ্বিতীয় নিজ মাঠের মর্যাদা দিয়েছে আফগানিস্তান ক্রিকেট দল।
Rajiv Gandhi International Cricket Stadium at ESPNcricinfo
নরদিন আম্রাবাত

নুরেদ্দিন "নরদিন" আম্রাবাত (; জন্ম: ৩১ মার্চ ১৯৮৭) হলেন মরক্কোর একজন পেশাদার ফুটবলার, যিনি ইংরেজ ক্লাব ওয়াটফোর্ড ফুটবল ক্লাব হতে স্পেনীয় ক্লাব লেগানেসে ধারে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।
তিনি হচ্ছেন মরক্কোর আরেক আন্তর্জাতিক খেলোয়াড় সোফয়ান আম্রাবাতের বড় ভাই।
উত্তর-পূর্ব পার্বত্য বিশ্ববিদ্যালয়

উত্তর-পূর্ব পার্বত্য বিশ্ববিদ্যালয় (এনইএইচইউ) হল ১৯৭৩ সালের ১৯ জুলাই ভারতীয় সংসদের একটি আইন দ্বারা প্রতিষ্ঠিত একটি কেন্দ্রীয় বিশ্ববিদ্যালয়। বিশ্ববিদ্যালয়টি মেঘালয় রাজ্যের রাজধানী শিলংয়ের উপকণ্ঠে অবস্থিত। মেঘালায়ের শিলং এবং তুরায় বিশ্ববিদ্যালয়ের দুটি ক্যাম্পাস রয়েছে। তুরা ক্যাম্পাসটি একজন প্রো-ভাইস চ্যান্সেলরের অধীনে কাজ করে। 
এই বিশ্ববিদ্যালয়টি বিশ্ববিদ্যালয় মঞ্জুরি কমিশনের "উৎকর্ষতার ক্ষমতাযুক্ত বিশ্ববিদ্যালয়" (২00৬ সালে প্রদত্ত)। এটি মেঘালয়, নাগাল্যান্ড, অরুণাচল প্রদেশ এবং মিজোরাম সহ উত্তরপূর্ব ভারতের রাজ্যগুলির জন্য একটি আঞ্চলিক বিশ্ববিদ্যালয় হিসেবে প্রতিষ্ঠিত হয়েছিল। এটি ১৯৯৪ সালে নাগাল্যান্ড বিশ্ববিদ্যালয় এবং ২০০১ সালে মিজোরাম বিশ্ববিদ্যালয়কে জন্ম দেয়। 
প্রশাসনের প্রধান হলেন ভাইস-চ্যান্সেলর (ভিসি), যিনি পাঁচ বছরের মেয়াদে বিশ্ববিদ্যালয়ের পরিদর্শক, ভারতের রাষ্ট্রপতি, দ্বারা নিযুক্ত হন। মেঘালয়ের গভর্নর হলেন প্রধান রেক্টর। ভিসি'র অধীনে আছেন দুজন প্রো-ভাইস-চ্যান্সেলর, তুরা ও শিলংয়ের দুটি ক্যাম্পাসের জন্য, এবং একজন রেজিস্ট্রার। এপ্রিল ২০১৮ সালের হিসাব মত ভিসি আছেন এস কে শ্রীবাস্তব। 
শুরুতে, শিলং এ এনইএইচইউ বা উত্তর-পূর্ব পার্বত্য বিশ্ববিদ্যালয়ের শিক্ষাবিভাগ ও প্রশাসন শিলং শহরে তিনটি প্রধান স্থান থেকে কাজ করছিল; একটি ময়ূরবঙ্গের প্রাক্তন মহারাজার থেকে, আর একটি বিজনির রানীর থেকে এবং তৃতীয়টি মেঘালয় সরকারের থেকে যা হর্স-শু বিল্ডিং নামে পরিচিত। বিশ্ববিদ্যালয়টি এখন তার কেন্দ্রীয় প্রশাসন চালায় তার প্রধান ক্যাম্পাস মকাইনরো-উমসিং থেকে। 
এনইএইচএউ- এর দুটি একাডেমিক ক্যাম্পাস রয়েছে, একটি শিলংয়ের মকাইনরো-উমসিং এলাকায় এবং অন্যটি চন্দমারির তুরা তে। শিলং হল একাডেমিক এবং প্রশাসনিক বিভাগের সদর দপ্তর। প্রধান ক্যাম্পাসটি ১২২৫ একর এলাকা নিয়ে বিস্তৃত। এখানে জায়গা পেয়েছে ন্যাশনাল কাউন্সিল অব সায়েন্স যাদুঘর (এনসিএসএম), ইন্দিরা গান্ধী ন্যাশনাল ওপেন ইউনিভার্সিটি (আইজিএনওউ), ইন্ডিয়ান কাউন্সিল অফ সোশ্যাল সায়েন্স রিসার্চ (আইসিএসএসআর), স্পোর্টস অথরিটি অফ ইন্ডিয়া (এসএআই) এবং ইংলিশ ও ফরেন ল্যাঙ্গুয়েজেস ইউনিভার্সিটি (ইএফএলইউ)। 
কেন্দ্রীয় গ্রন্থাগারটি ১৯৭৩ সালে শুরু হয়েছিল ৬০০ সংগৃহীত বই দিয়ে। এর সদস্যপদে আছেন বিশ্ববিদ্যালয় এবং কলেজ শিক্ষকেরা, স্নাতকোত্তর এবং স্নাতক সাম্মানিক ছাত্ররা এবং অশিক্ষক কর্মীরা। শিলং ক্যাম্পাসের স্থায়ী গ্রন্থাগারটি ভারতের উত্তর-পূর্ব অঞ্চলের উন্নয়ন মন্ত্রক (MDoNER) এর আর্থিক সহায়তা পেয়েছে এবং ২০০৬ সালে এটির উদ্বোধন করা হয়। এখন এখানে ২,৩০,০০০-এরও বেশি বই, ৩৮,০০০ সাময়িক পত্রিকার সংগ্রহ রয়েছে এবং এটি ৩১৬ টি বিদেশী এবং ৩৬৬ টি ভারতীয় পত্রিকার গ্রাহক। 
বিশ্ববিদ্যালয়ের অধিকারের সীমা মূলতঃ মেঘালয় এবং নাগাল্যান্ড রাজ্যে এবং পূর্বকালীন অরুণাচল প্রদেশ ও মিজোরামের কেন্দ্রশাসিত অঞ্চলে বিস্তৃত। ৬ সেপ্টেম্বর ১৯৯৪ নাগাল্যান্ড বিশ্ববিদ্যালয় প্রতিষ্ঠার পর এনইএইচএউ এর এক্তিয়ার নাগাল্যান্ডের উপর বন্ধ হয়ে যায়। একইভাবে মিজোরাম বিশ্ববিদ্যালয় প্রতিষ্ঠার সাথে সাথে মিজোরামের উপর এনইএইচইউ এর এক্তিয়ার জুন ২০০১ সাল থেকে বন্ধ হয়ে যায়। এখন অরুণাচল প্রদেশেরও নিজস্ব বিশ্ববিদ্যালয় রয়েছে।
এলাহাবাদ বিশ্ববিদ্যালয়

এলাহাবাদ বিশ্ববিদ্যালয়, সাধারণভাবে এলাহাবাদ বিশ্ববিদ্যালয় ও প্রয়াগ/প্রয়াগরাজ বিশ্ববিদ্যালয় নামে পরিচিত একটি সরকারী কেন্দ্রীয় বিশ্ববিদ্যালয়, যা ভারতের উত্তরপ্রদেশ রাজ্যের এলাহাবাদ শহরে অবস্থিত। ১৮৮৭ সালের ২৩ সেপ্টেম্বরে প্রতিষ্ঠিত এটি ভারতের চতুর্থ প্রাচীনতম আধুনিক বিশ্ববিদ্যালয়। এর উৎপত্তি মুইর সেন্ট্রাল কলেজে থেকে, যেটি উত্তর-পশ্চিমাঞ্চলের গভর্নর স্যার উইলিয়াম মুইর এর নামে ১৮৭৬ সালে প্রতিষ্ঠিত হয়। তিনি এলাহাবাদে সেন্ট্রাল ইউনিভার্সিটির ধারণা প্রস্তাব করেন, যা পরবর্তীকালে বর্তমান বিশ্ববিদ্যালয়ে বিবর্তিত হয়। এক সময়ে এটিকে "প্রাচ্যের অক্সফোর্ড" বলা হ্ত। ২৪শে জুন ২০০৫ সালে ভারতের কেন্দ্রীয় বিশ্ববিদ্যালয় কর্তৃপক্ষের "বিশ্ববিদ্যালয় এলাহাবাদ আইন ২০০৫" মোতাবেক এর কেন্দ্রীয় বিশ্ববিদ্যালয়ের মর্যাদা পুনঃস্থাপিত হয়। 
মুইর সেন্ট্রাল কলেজের ভিত্তিপ্রস্তরটি ১৮৭৩ সালের ৯ ডিসেম্বর ভারতের গভর্নর-জেনারেল লর্ড নর্থব্রুক কর্তৃক স্থাপিত হয়। এই কলেজটি সংযুক্ত প্রদেশের লেফটেন্যান্ট গভর্নর, এর প্রতিষ্ঠার সহায়ক, স্যার উইলিয়াম মুইরের নামে নামকরণ করা হয়। বিল্ডিংটি উইলিয়াম এমারসন দ্বারা নকশা করা হয়েছিল, যিনি ইন্দো-সারাসেনিক, মিশরীয় এবং গ্রীক শৈলীর সমন্বয়ে কলকাতার ভিক্টোরিয়া মেমোরিয়াল এবং মুম্বইয়ের ক্রফোর্ড মার্কেটেরও নকশা করেছিলেন। 
প্রাথমিকভাবে এটি কলকাতা বিশ্ববিদ্যালয়ের অধীনে ছিল এবং পরবর্তীতে ২৩ শে সেপ্টেম্বর ১৮৮৭ সালে এলাহাবাদ বিশ্ববিদ্যালয় প্রতিষ্ঠিত হয়, যা কলকাতা বিশ্ববিদ্যালয়, বোম্বে বিশ্ববিদ্যালয়, মাদ্রাজ বিশ্ববিদ্যালয় এবং লাহোরের পাঞ্জাব বিশ্ববিদ্যালয় এর পরে ঔপনিবেশিক ভারতে প্রতিষ্ঠিত পঞ্চম বিশ্ববিদ্যালয়।
এটি মাধ্যমিক শিক্ষার দায়িত্ব সহ স্নাতক এবং স্নাতকোত্তর ডিগ্রির জন্য একটি উচ্চাংগের অধিভুক্তকরণ এবং পরীক্ষা বোর্ড হিসাবে শুরু হয়। ১৯০৪ সালে বিশ্ববিদ্যালয় তার নিজস্ব শিক্ষা বিভাগ প্রতিষ্ঠা করে এবং ডক্টরেট গবেষণা কর্মসূচি চালু করে। বিশ্ববিদ্যালয়টির সেনেট হল লেফটেন্যান্ট-গভর্নর স্যার জন হিউয়েট দ্বারা ১৯১২ সালে খোলা হয়। ১৯২১ সালে 'এলাহাবাদ বিশ্ববিদ্যালয় আইন ১৯২১' এর প্রবর্তনের সাথে মুইর সেন্ট্রাল কলেজটি বিশ্ববিদ্যালয়ের সাথে একীভূত হয় এবং পুনর্বিন্যস্ত হয় একত্রে শিক্ষা ও আবাসিক বিশ্ববিদ্যালয় রূপে। পরবর্তী কয়েক বছর ধরে এর অধিভুক্ত কলেজগুলিকে আগ্রা বিশ্ববিদ্যালয়ে স্থানান্তরিত করা হয় এবং মাধ্যমিক স্তরের পরীক্ষা পরিচালনার কাজটি স্থানান্তরিত হয়।
১৯৫১ সালে, বিশ্ববিদ্যালয়টি স্থানীয় কিছু শিক্ষা প্রতিষ্ঠানকে স্বীকৃতি দেয় (তার মৌলিক ও ঐকিক চরিত্র বজায় রেখে) যেগুলি সংযুক্ত অনুমোদিত কলেজ হিসাবে আর্টস, কমার্স, বিজ্ঞান ও আইন বিষয়ে স্নাতক স্তরে শিক্ষা প্রদান করে।
বিশ্ববিদ্যালয়ের উত্তীর্ণ তালিকায় আছেন ভারতের একজন রাষ্ট্রপতি এবং দুজন উপরাষ্ট্রপতি, দুজন প্রাক্তন প্রধানমন্ত্রী, অনেকজন কেন্দ্রীয় এবং রাজ্যমন্ত্রী, কমপক্ষে চারজন সুপ্রিম কোর্টের প্রধান বিচারপতি সহ অগণ্য রাজনীতিবিদেরা। এই কৃতিত্ব সহ, উত্তর প্রদেশের বিশ্ববিদ্যালয়গুলির মধ্যে এর বিশেষ স্থানের পরিপ্রেক্ষিতে, রাষ্ট্রীয় সরকার জুলাই ১৯৯২ সালে এটিকে 'প্রিমিয়ার ইনস্টিটিউশন' ('বিশেষ অগ্রণী সংস্থা') হিসাবে আনুষ্ঠানিক স্বীকৃতি দেয়।
দক্ষিণ এশীয় বিশ্ববিদ্যালয়

দক্ষিণ এশীয় বিশ্ববিদ্যালয় (এসএইউ) হল দক্ষিণ এশীয় আঞ্চলিক সহযোগিতা সংস্থার (সার্ক) আট সদস্য রাষ্ট্র আটটি দেশ তথা আফগানিস্তান, বাংলাদেশ, ভুটান, ভারত, মালদ্বীপ, নেপাল, পাকিস্তান ও শ্রীলঙ্কা দ্বারা মনোনীত একটি আন্তর্জাতিক বিশ্ববিদ্যালয়। দক্ষিণ এশীয় বিশ্ববিদ্যালয় ২০১০ সালে ভারতের আকবর ভবনের একটি অস্থায়ী ক্যাম্পাসে ছাত্র ভর্তি শুরু করে। এর স্থায়ী ক্যাম্পাস হবে ইন্দিরা গান্ধী জাতীয় উন্মুক্ত বিশ্ববিদ্যালয়ের পাশে ভারতের দক্ষিণ দিল্লির ময়দান গাঢ়ি তে। বিশ্ববিদ্যালয়ের প্রথম শিক্ষাবর্ষ আগস্ট ২০১০ সালে অর্থনীতি এবং কম্পিউটার বিজ্ঞান এই দুটি স্নাতকোত্তর একাডেমিক প্রোগ্রামের দ্বারা শুরু হয়েছিল। ২০১৪ সাল পর্যন্ত এসএইউ, মাস্টার্স এবং এমফিল/পিএইচডি ডিগ্রী প্রদান করেছে ফলিত গণিত, বায়োটেকনোলজি, কম্পিউটার বিজ্ঞান, উন্নয়ন অর্থনীতি, আন্তর্জাতিক সম্পর্ক, আইন এবং সমাজবিজ্ঞানে। সার্কের আট দেশের পররাষ্ট্র মন্ত্রী দ্বারা স্বাক্ষরিত একটি আন্তঃসরকার চুক্তির ভিত্তিতে সকল সদস্য দেশ দ্বারা এই বিশ্ববিদ্যালয়ের ডিগ্রীগুলি স্বীকৃত।
দক্ষিণ এশীয় বিশ্ববিদ্যালয়টি প্রধানত আটটি সার্কভুক্ত দেশ থেকে শিক্ষার্থীদের আকর্ষণ করে, যদিও অন্যান্য মহাদেশের শিক্ষার্থীরাও এখানে ভর্তি হয়। শিক্ষার্থীদের ভর্তিতে সদস্য দেশের জন্য কোটা ব্যবস্থা রয়েছে। প্রতি বছর দক্ষিণ এশীয় বিশ্ববিদ্যালয়টি আটটি সদস্য দেশের একাধিক কেন্দ্রে ভর্তির পরীক্ষা পরিচালনা করে।
বিশ্ববিদ্যালয়ের প্রতিষ্ঠাতা সভাপতি, জি কে চড্ডা, ১ মার্চ ২০১৪ সালে মারা যান। দক্ষিণ এশীয় বিশ্ববিদ্যালয়ের মুখ্য উপদেষ্টা পদে, যখন বিশ্ববিদ্যালয়টি (এসইউ) একটি প্রকল্প পর্যায়ে ছিল, এবং পরবর্তীকালে এর সভাপতি পদে যোগদানের পূর্বে তিনি প্রধানমন্ত্রীর অর্থনৈতিক উপদেষ্টা ছিলেন। তিনি নিউ দিল্লির জওহরলাল নেহরু বিশ্ববিদ্যালয়ের ভাইস চ্যান্সেলর হিসেবেও কিছুদিন কর্মরত ছিলেন। ৩রা নভেম্বর ২০১৪ সালে, ডাঃ কবিতা শর্মা এই বিশ্ববিদ্যালয়ের সভাপতি হিসাবে দায়িত্ব গ্রহণ করেন।
২০০৫ সালের নভেম্বরে ঢাকায় অনুষ্ঠিত ত্রয়োদশ সার্ক সম্মেলনে, ভারতীয় প্রধানমন্ত্রী মনমোহন সিং সার্কের সদস্য দেশগুলির শিক্ষার্থী ও গবেষকদের কাছে বিশ্বমানের সুযোগ-সুবিধা ও পেশাদার অনুষদ প্রদানের জন্য দক্ষিণ এশীয় বিশ্ববিদ্যালয় প্রতিষ্ঠার প্রস্তাব করেছিলেন। ১৪ তম সার্ক সম্মেলনে "দক্ষিণ এশীয় বিশ্ববিদ্যালয় প্রতিষ্ঠার জন্য আন্তঃসরকার চুক্তি" স্বাক্ষরিত হয় এবং সার্কের সদস্য রাষ্ট্রগুলিও সিদ্ধান্ত নেয় যে এই বিশ্ববিদ্যালয়টি ভারতে প্রতিষ্ঠিত হবে। অধ্যাপক জি কে চাড্ডা, অর্থনৈতিক উপদেষ্টা পরিষদের সদস্য এবং জওহরলাল নেহেরু বিশ্ববিদ্যালয়ের সাবেক উপাচার্য, আনুষ্ঠানিকভাবে প্রকল্পের সিইও নিযুক্ত হন। 
ভারত বিশ্ববিদ্যালয়টির প্রতিষ্ঠার জন্য প্রায় ২৩.৯৯ মিলিয়ন মার্কিন ডলারের তহবিল প্রদান করে, যা ২০১৪ সাল পর্যন্ত বিশ্ববিদ্যালয়ের পূর্ণ প্রতিষ্ঠার মোট ব্যয়ের প্রায় ৭৯ শতাংশ।
বুদ্ধিবৃত্তি

বুদ্ধি বা বুদ্ধিবৃত্তি () হল মনের একটি ক্ষমতা যার মাধ্যমে কোন ব্যক্তি কোন কিছুর কারণ অনুসন্ধানের জন্য চিন্তা করতে পারে। এটা এমন একটি মানসিক ক্ষমতা যার দ্বারা কোন ব্যক্তি কোন বিষয় ঠিক না ভুল সে বিষয়ে সঠিক উপসংহারে বা সিদ্ধান্তে পৌঁছাতে পারে এবং সমস্যা সমাধানের উপায় বের করতে পারে। মনোবিজ্ঞানে এই পরিভাষাটি সর্বাধিক ব্যবহৃত হয়। অনুভব বা চলাচল করার ক্ষমতা এর সঙ্গে জড়িত নয় কিন্তু চিন্তা করার ক্ষমতা জড়িত। যুক্তি, দর্শন ও অঙ্কের মত বিষয়গুলো বুদ্ধির সঙ্গে সম্পৃক্ত। বুদ্ধি হল কোন কিছুকে সুনির্দিষ্টভাবে শনাক্ত করা, পারস্পারিক সম্পর্ক অনুসন্ধান, কোন কিছুকে আলাদাভাবে চিহ্নিত করার ক্ষমতা। কোন জিনিসের প্রকৃত স্বরূপ কি, তা খুঁজে বের করা হল শনাক্তকরণ; দুটি জিনিসের মধ্যে সাদৃশ্য বৈসাদৃশ্য নির্ণয়, তাদের সাদৃশ্যের ধরন, ইত্যাদি অনুসন্ধান হল পারস্পারিক সম্পর্ক নির্ণয়; আর পৃথকীকরণ হল কীভাবে দুটি জিনিস একে অপর থেকে আলাদা তা খুঁজে বের করা। বুদ্ধিতে অবশ্যই এই তিনটির মধ্যে অন্তত যে কোন একটি কাজ জড়িত থাকে।
দিরাই পৌরসভা

দিরাই পৌরসভা বাংলাদেশের সুনামগঞ্জ জেলার দিরাই উপজেলার একটি নগরভিত্তিক স্থানীয় সরকার সংস্থা। একটি "ক" শ্রেণির পৌরসভা। দিরাই পৌর এলাকার আয়তন ৬.৫ বর্গ কিলোমিটার এবং জনসংখ্যা ৪৯৯৯৫৪ জন।
জগদল ইউনিয়ন, দিরাই

জগদল ইউনিয়ন সিলেট বিভাগের সুনামগঞ্জ জেলার দিরাই উপজেলার একটি ইউনিয়ন পরিষদ। এ ইউনিয়নের আয়তন ৫৭ বর্গকিলোমিটার এবং জনসংখ্যা ২৮,৯৩৯ জন।
ব্রিটিশ শাসনামলের আনুমানিক ১৯৪৩ সালে প্রথম জগদল গ্রামের অধীনে বর্তমান ৩৯টি গ্রাম নিয়ে জগদল ইউনিয়ন গঠিত হয়। ওই সময়ে ইউনিয়নের চেয়ারম্যানকে "গ্রামসরকার" বলা হত। ১৯৫০ সালে পাকিস্তান শাসনামলে গ্রামসরকারের পদকে "ইউপি চেয়ারম্যান" পদবী ঘোষণা করা হয়। তারপর পর্যায়ক্রমে দানিছ মিয়া, মো. আব্দুল হক গ্রাম সরকারের দায়িত্ব পালন করেন। ১৯৬৭ সালে তৎকালীন পাকিস্তান মহকুমা জুরি বোর্ডের সদস্য মো. আব্দুল হক প্রথম ইউনিয়ন পরিষদ চেয়ারম্যান মনোনীত হন এবং তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ সালে বাংলাদেশ স্বাধীন হবার পর পরবর্তী সময়ে মাহতাবুর রহমান, আ. রাজ্জাক (৩য় বার নির্বাচিত), মোখলেচুর রহমান, লাল মিয়া, কবির মিয়া, আবু ইয়াহিয়া, খায়রুজ্জামান, জনাব আব্দুছ ছালাম, শীবলী আহমেদ বেগ ও বর্তমান চেয়ারম্যান হুমায়ুন রশীদ লাভলু ইউনিয়ন পরিষদ চেয়ারম্যানের দায়িত্ব পালন করেন। জগদল ইউনিয়নের নাম নিয়ে জনশ্রুতি রয়েছে যে, "জগদ্দল" নামক অত্যন্ত দামী পাথরের নামানুসারে এর নামকরণ করা হয় জগদল।
হাওরবেষ্টিত ভাটি অঞ্চলের চিরায়ত বৈশিষ্ট্য এখানে বিদ্যমান। এই জনপদের অধিকাংশ মানুষ সুদীর্ঘ কাল ধরে কৃষিকাজের সঙ্গে জড়িত। তাই এদের দৈনন্দিন জীবন ও সংস্কৃতি কৃষির সাথে ওতপ্রোতভাবে জড়িত। এখানকার মানুষের উচ্চারিত ভাষায় সিলেটের আঞ্চলিক ভাষার প্রভাব বেশি। শিক্ষিত সমাজ সাধারণত চলিতরীতিতে কথা বলে। বিভিন্ন ধরনের গানের আয়োজন বিভিন্ন উপলক্ষ্যে হয়ে থাকে। এলাকায়, পাড়ায় এবং বিভিন্ন শিক্ষা প্রতিষ্ঠানে শিক্ষামূলক নাটকের আয়োজন করা হয়ে থাকে। পুরাতন সংস্কৃতির বিভিন্ন বিষয় পালিত হয়ে থাকে। অত্র ইউনিয়নের বিভিন্ন ওয়ার্ডে আয়োজিত খেলাধুলার মধ্যে উল্লেখযোগ্য হচ্ছে হাডুডু, পাড়ায় পাড়ায় দাড়িয়াবান্ধা, গোল্লা ছোট ইত্যাদি। আধুনিক সংস্করণের মধ্যে ক্রিকেট ও ফুটবল অন্যতম। যেসব সংস্কৃতি বিষয়ক সংস্থা জগদলে কাজ করছে সেগুলো হলো:
বাজারগুলো হলো হোসেনপুর বাজার, জগদল বাজার, শাহজালাল বাজার, কলিয়ারকাপন বাজার, শাহপরান বাজার, রতনগঞ্জ বাজার, ছয়হারা নগদিপুর বাজার।
জগদল ইউনিয়নের পশ্চিমে চাপতি হাওর ও এর মধ্য দিয়ে বয়ে গেছে হেরাচামতি নদী, পূর্বদিকে বয়ে গেছে নলুয়ার হাওর এবং উত্তর-পূর্ব কোণ দিয়ে বয়ে গেছে মহাসিং নদী, খামার খালী নদী।
ডন আমিচি

ডন আমিচি (জন্ম: ডমিনিক ফেলিক্স আমিচি, ৩১ মে ১৯০৮ - ৬ ডিসেম্বর ১৯৯৩) ছিলেন একজন মার্কিন অভিনেতা ও কৌতুকাভিনেতা। তিনি বিদ্যালয়ের বিভিন্ন অনুষ্ঠান, স্টক কোম্পানি ও ভডেভিলে কাজ করার মাধ্যমে তার অভিনয় জীবন শুরু করেন। ১৯৩০-এর দশকের শুরুর দিকে তিনি বেতারের অন্যতম শীর্ষ তারকা ছিলেন। বেতারে তার কাজের খ্যাতি তাকে চলচ্চিত্রে কাজের সুযোগ করে দেয় এবং ১৯৩৫ সালে তিনি টুয়েন্টিয়েথ সেঞ্চুরি ফক্সের সাথে চুক্তিবদ্ধ হন। ১৪ বছরের চলচ্চিত্র জীবনে তিনি ৪০টি হাস্যরসাত্মক, নাট্যধর্মী ও সঙ্গীতধর্মী চলচ্চিত্রে কাজ করেন। ১৯৫০-এর দশকের তিনি ব্রডওয়ে মঞ্চে ও টেলিভিশনে কাজ শুরু করেন। ১৯৬১ থেকে ১৯৬৫ সাল পর্যন্ত তিনি এনবিসির ইন্টারন্যাশনাল শোটাইমের উপস্থাপক হিসেবে পরিচিত লাভ করেন। তিনি পুনরায় চলচ্চিত্রে ফিরে আসেন এবং "ককুন" (১৯৮৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন।
ডন আমিচি ১৯০৮ সালের ৩১শে মে উইসকনসিনে কেনোশায় জন্মগ্রহণ করেন। তার প্রকৃত নাম ডোমিনিক ফেলিক্স আমিচি। তার পিতা ফেলিস আমিচি ছিলেন একজন একজন বারটেন্ডার। তিনি ইতালির মার্শের আসকোলি পিচেনোর মন্তেমোনাকো থেকে যুক্তরাষ্ট্রে এসেছিলেন। তার মাতা বারবারা এটা হার্টেল স্কটিশ, আইরিশ ও জার্মান বংশোদ্ভূত। তার তিন ভাই - উমবার্তো (বার্ট), জেমস (জিম আমিচি), ও লুইস এবং চার বোন - এলিজাবেথ, ক্যাথরিন, ম্যারি ও অ্যানা। আমিচি মার্কেট বিশ্ববিদ্যালয়, লোরাস কলেজ ও উইসকনসিন-ম্যাডিসন বিশ্ববিদ্যালয়ে পড়াশোনা করেন।
তিনি পুনরায় চলচ্চিত্রে ফিরে আসেন এবং "ককুন" (১৯৮৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। এরপর তিনি তার বাকি জীবন চলচ্চিত্রে কাজ করে যান, তন্মধ্যে রয়েছে "ককুন"-এর অনুবর্তী পর্ব "ককুন: দ্য রিটার্ন" (১৯৮৮)। ১৯৮৮ সালে তিনি ডেভিড ম্যামেট ও শেল সিলভারস্টেইনের রচিত "থিংস চেঞ্জ" চলচ্চিত্রে অভিনয় করে ইতিবাচক পর্যালোচনা অর্জন করেন। "দ্য নিউ ইয়র্ক টাইমস" লিখে, "তিনি হাস্যরসাত্মক ক্ষেত্রে বিশেষ দক্ষতা প্রদর্শন করেছেন যা ভাবানুভূতিপূর্ণ কারণ ছাড়াও অভিনেতাদের পুরস্কার জয়ে সাহায্য করে।" এই কাজের জন্য তিনি ভেনিস চলচ্চিত্র উৎসব থেকে তার এই চলচ্চিত্রের সহশিল্পী জো মান্তেনিয়ার সাথে যৌথভবে শ্রেষ্ঠ অভিনেতা বিভাগে ভোল্পি কাপ অর্জন করেন।